
ЧРЕЗ     ПРЕДСЕДАТЕЛЯ НА
               ОБЩИНСКИ СЪВЕТ
               РАДОМИР
ДО         ОБЩИНСКИ СЪВЕТ       ВХ.№ С-260/12.09.2025 г.
               РАДОМИР


ДОКЛАДНА   ЗАПИСКА
 ОТ
  КИРИЛ СТОЕВ – КМЕТ НА ОБЩИНА РАДОМИР 


ОТНОСНО: Приемане на Наредба за изменение и допълнение на Тарифата за определяне на размера на таксите за водовземане и водоползване от минерална вода и повръхностни води – язовири и микроязовири – публична общинска собственост на територията на община Радомир. 

НА ОСНОВАНИЕ: чл.21, ал.2 във връзка чл.21, ал.1, т.23 от  ЗМСМА и § 6 от Преходните и Заключителни разпоредби на Закона за въвеждане на еврото в Република България


УВАЖАЕМИ ГОСПОДИН КИРИЛОВ,
УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ,

В Държавен вестник, бр. 70 от 20.08.2024 г. е обнародван Закон за въвеждане на еврото в Република България (по-долу „ЗВЕРБ"). Законът има следните редакции - изм. и доп. ДВ. бр.25 от 25 март 2025г. и изм. ДВ. бр.49 от 17 юни 2025г Приемането му е логична фаза в осъществяването на стратегическата цел на държавата за присъединяване към еврозоната, а и в цялостното осъществяване на евроинтеграционните процеси в страната. С приемането на ЗВЕРБ е зададена правната рамка, която осигурява сигурност за гладко и ефективно преминаване от лева в евро.
Един от основните принципи, които Законът адресира при въвеждане на единната европейска валута в Република България е принципът на приемственост и автоматично превалутиране на суми от левове в евро. Този принцип е залегнал в основата на Регламент (ЕО) 974/98.
Сегашният фиксиран курс на евро-в лева (1 евро = 1,95583 лева) е потвърден в Националния план за въвеждане на еврото в Република България.
Ангажиментът на българските власти страната ни да се присъедини към еврозоната със сегашния фиксиран курс, е потвърден освен в Националния план за въвеждане на еврото в Република България (актуализиран с Решение на МС № 797 от 13 ноември 2023 г.), и в Решение на Народното събрание от 27 октомври 2022 г. във връзка с приемането на еврото в Република България (обн., ДВ, бр. 87 от 2022 г.), както и в Решение на народното събрание от 26 юли 2024 г. за ускоряване и завършване на процеса по практическата подготовка за приемане на еврото в Република България (обн., ДВ, бр. 64 от 2024 г.).
Посочванията в правните инструменти на лева без посочване на стойността, следва да се считат за позовавания на евро. Дейността по подготовката за въвеждане на еврото е мащабен процес, който изисква изменения и в подзаконовата нормативна рамка, поради което със Закона са предвидени съответните делегации за това. Така, с §6 от Преходните и заключителни разпоредби на ЗВЕРБ, на органите на местното самоуправление е възложено в 6-месечен срок от влизането на закона в сила да приемат изменения и допълнения в подзаконови нормативни актове, необходими за изпълнението му, като изрично е посочено, че измененията и допълненията в тези актове влизат в сила от датата на въвеждане на еврото в страната. Тази дата, от своя страна, ще бъде определена в Решение на Съвета на Европейския съюз за приемането на еврото от Република България, прието в съответствие с чл. 140, параграф 2 от Договора за функционирането на Европейския съюз и Регламент на Съвета на Европейския съюз, приет в съответствие с чл. 140, параграф 3 от Договора за функционирането на Европейския съюз.
Съгласно глава втора, Раздел I, чл. 15, ал. 1 от ЗВЕРБ „Цените на всички стоки и услуги, които се предлагат на потребители, се обозначават в евро и в левове за посочения в ал. 2 период, като за цените в евро се прилагат правилата за превалутиране по чл. 12 и съответно за закръгляване по чл. 13 или по специалните правила за закръгляване, предвидени в този закон".
Периодът на двойно обозначаване на цените в евро и в левове /съгласно ал. 2 на същата разпоредба/ започва един месец след датата на влизане в сила на Решението за приемането на еврото и приключва 12 месеца след датата на въвеждане на еврото в Република България.
При изработване на проекта на настоящата наредба са спазени и приложени принципите на необходимост, обоснованост, предвидимост, откритост, съгласуваност, субсидиарност, пропорционалност и стабилност.
Целите, които се поставят с настоящата промяна са:
· Привеждане на разпоредбите на наредбата в съответствие с изискванията, правилата и принципите, заложени в Закона за въвеждане на еврото в Република България. Повишаване прозрачността и информираността на гражданите за процеса на приемане на единната европейска валута в страната и неговите отражения в местните отношения.
· Проектът на наредба цели да обезпечи изпълнение на законовото задължение да се адаптират местните подзаконови нормативни актове със Закона за въвеждане на еврото в Република България и да се осигури навременното и безпроблемно въвеждане на еврото като основна валута в страната.
· Наличието на такава наредба е единственият целесъобразен начин, по който местното законодателство би могло да бъде адаптирано в процеса на въвеждане на еврото като официална парична единица и валута на Р. България.
· С въвеждането на еврото ще завърши процеса по присъединяването на Република България към еврозоната. В резултат от приемането на наредбата се очаква да бъдат създадени условия за регламентиране на обществените отношения с цел безпрепятственото преминаване към еврото и привеждане на местната подзаконова нормативна уредба с разпоредбите на нормативен акт от по-висока степен.
Поради естеството на процеса на преход от лева към евро, ще възникне нуждата от еднократни разходи за адаптиране на информационните и счетоводните системи и софтуерни продукти и в единната европейска валута - евро. Това е еднократен разход, за който към настоящия момент е трудно да бъдат дадени дори индикативни данни.
Предлаганият проект няма пряко отражение върху бюджета на Община Радомир в дългосрочен план и не е необходимо осигуряване на допълнителни разходи/трансфери/други плащания, освен посоченият по-горе еднократен разход, за който Община Радомир има финансова възможност и готовност.	Не е необходим допълнителен човешки ресурс за прилагане на изменените разпоредби от нормативния акт.
Приемането на настоящия проект на наредбата е обосновано с приемането на нормативен акт от по-висока степен и цели привеждането му в съответствие с разпоредбите на същия. Очаква се с прилагането на акта да бъдат обезпечени вече регламентираните в закон /ЗВЕРБ/ условия за безпрепятственото и плавно преминаване към еврото. Нормативно осигуряване изпълнението и регулиране на правилното прилагане на нормативните актове от по-висока степен във връзка с цифровото изражение - размери и актуален вид валута на всички местни такси и цени на услуги, глоби, имуществени санкции и други задължения или права, обективирани във финансово - цифрово изражение - стойност, цена. Приемането на измененията в Наредбата ще спомогне за подсигуряване на условията и възможността за адаптация на обществените отношения на местно ниво в процеса на въвеждане на еврото и организацията на плавно преминаване от левове в евро на територията на Община Радомир, както и нормативно обезпечаване на местно ниво и реализирана готовност за спазване на срока за двойно обозначаване в лева и евро, в зависимост от датата на въвеждане на еврото в Република България.
От прилагането на проекта на наредба за изменение и допълнение няма да се реализират допълнителни приходи или разходи за заинтересованите лица или за общинската администрация.
Превалутирането и прилагането на изискването за двойно обозначаване на цените - в лева и евро са извършени при стриктно спазване правилата за закръгляване и фиксинг, съгласно разпоредбите на ЗВЕРБ и без да се поставят - нито административния орган, нито заинтересованите лица в по-неблагоприятно финансово положение.
Европейското законодателство е изградено върху водещите принципи на откритост, публичност и граждански контрол върху дейността на местните власти, което съответства на целите, поставени с предлагания проект. Доколкото настоящия проект има за предмет подзаконов нормативен акт, който подлежи на приемане от Общински съвет като орган на местно самоуправление, то приложими са разпоредбите на „Европейската харта за местното самоуправление". В тази връзка проектът е съобразен със Закона за нормативните актове и е съобразен с европейското законодателство - Регламент (ЕО) №1082/2006 г. на Европейския парламент и на Съвета и Европейската харта за местно самоуправление, както и с разпоредбите и целите на националното и местно законодателство. Съдържанието в проекта не противоречи на норми от по-висока степен на българското и на европейското законодателство.	Предлаганият проект на наредба е във връзка и в изпълнение на влязъл в сила закон, който е съобразен с европейското законодателство и промените са в съответствие с правото на ЕС. При изработването на настоящия проект на подзаконов нормативен акт от местно значение са взети предвид основополагащите принципи на ЕС. С предложените изменения и допълнения не се променят смислово в съдържание текстове на юридически норми и разпоредби, както и промени в размера на таксите, цените на услугите, глобите и санкциите или повишение няма. Измененията касаят единствено превалутиране и посочване на всички цени/стойности, обективирани в цифри - едновременно в размер и вид валута - български лев и евро, при пълна равностойност, без повишения, за периода на двойно обозначаване на цени, съгласно закона. Превалутирането е при спазване правилата за закръгляване, без да се поставят лицата в по-неблагоприятно положение. Това превалутиране и спазването на изискването за двойно обозначаване на цените, реално не засяга и няма как да засегне законовите интереси и права на заинтересованата общественост.
Тарифата за определяне на размера на таксите за водовземане и водоползване от минерална вода и повръхностни води – язовири и микроязовири – публична общинска собственост на територията на община Радомир е публикуван на интернет страницата на Община Радомир на 25.07.2025г. в съответствие с разпоредбата на чл.26, ал.2 от Закона за нормативните актове. В 30-дневен срок от публикуването и не са постъпили предложения, възражения и становища от заинтересованите лица.

Предвид гореизложеното и на основание чл.21, ал.2 във връзка чл.21, ал.1, т.23 и  § 6 от Преходните и Заключителни разпоредби на Закона за въвеждане на еврото в Република България при спазване на изискванията на чл.75, ал.1 вр.с чл.76, ал.3 от АПК и чл.8, чл.26 и чл.28 от ЗНА, предлагам ОБЩИНСКИ СЪВЕТ – РАДОМИР да вземе следното 


РЕШЕНИЕ:

Приема Наредба за изменение и допълнение на Тарифата за определяне на размера на таксите за водовземане и водоползване от минерална вода и повръхностни води – язовири и микроязовири – публична общинска собственост на територията на община Радомир. със следният текст:

Неразделна част от настоящото Решение е цялостен текст на Тарифата за определяне на размера на таксите за водовземане и водоползване от минерална вода и повръхностни води – язовири и микроязовири – публична общинска собственост на територията на община Радомир.




ВНОСИТЕЛ:

КИРИЛ СТОЕВ
КМЕТ НА ОБЩИНА РАДОМИР





Съгласувал:
Ники Иванов, секретар на община Радомир
Изготвил:
Ива Крумова, началник отдел „Административно-правно и информационно обслужване“




ТАРИФА
ЗА ОПРЕДЕЛЯНЕ РАЗМЕРА НА ТАКСИТЕ  ЗА ВОДОВЗЕМАНЕ  И ВОДОПОЛЗВАНЕ ОТ  МИНЕРАЛНА  ВОДА И ПОВЪРХНОСТНИ ВОДИ – ЯЗОВИРИ И МИКРОЯЗОВИРИ – ПУБЛИЧНА ОБЩИНСКА СОБСТВЕНОСТ 
НА ТЕРИТОРИЯТА НА ОБЩИНА РАДОМИР


Глава първа
ОБЩИ ПОЛОЖЕНИЯ

Чл. 1. С тарифата се определя размерa на таксите за водовземане и ползване със стопанска цел на природния ресурс находище на минерална вода „Долни Раковец”, с. Долни Раковец – изключителна държавна собственост под № 26 от Приложение № 2 на Закона за водите, безвъзмездно предоставено за управление и ползване на Община Радомир за срок от 25 години с Решение № 74 от 25.02.2011г. на министъра на околната среда и водите и такси за издаване за водовземане и водоползване на повърхностни води – язовири и микроязовири – общинска собственост.

Чл. 2. (1) Таксите за водовземане от минерални води се определят на база разрешения обем вода и t0 /температурата/ на минералната вода
  
(2) За водовземане от повърхностни води се определя на база отнетия обем и в зависимост от целта на използване на водата.

Чл. 3. (1) Отнетият при водовземането обем вода се измерва посредством отговарящи на нормативните изисквания измервателни устройства.

(2) За всяка от целите на ползване на минералната вода се поставя отделно измервателно устройство. Възможността минералната вода да се ползва с конкретен или с повече от един вид ползване, се доказва от ползвателя с наличие на отделна инсталация в захранвания обект, за всеки конкретен вид ползване на водата.

(3) В случаите на повреда или несертифициране на измервателните устройства, за изчисляване на таксата за водовземане се вземат разрешените в разрешителното количества.

(4) В случаите, в които не са монтирани водомерни устройства за разделно измерване на използваните води или водопроводните инсталации на захранвания обект не осигуряват разделно захранване по видове цели или при техническа невъзможност за монтиране, поддръжка и контрол на измервателни устройства за водовземане на минерални води, за които се дължат такси с различен размер, таксата за общото използвано количество се изчислява на базата на най-високата стойност по тарифата за разрешеното водовземане.

Чл. 4. Не се заплаща такса за водовземане от обществени чешми за лични нужди на гражданите и др., в случай на общо водовземане, определено по реда и при условията на чл. 41 от Закона за водите.

Чл. 5. (1) Ежегодно до 31-ви януари на следващата година титулярите на разрешителни, включително на комплексни разрешителни, издадени по реда на Закона за опазване на околната среда, представят информация за изчисляване на дължимата такса по образец, утвърден от министъра на околната среда и водите и обявен на интернет страниците на Басейновите дирекции и на Министерството на околната среда и водите.

(2) Образецът по ал. 1 съдържа данните съгласно показателите, определени в разрешителното и размерът, определен в глава втора на настоящата тарифа. 

(3) В срок до 1 (един) месец от получаване на данните по ал. 1 Кмета на Общината или упълномощено от него лице извършва проверка на информацията и съответствието й с резултатите от собствения мониторинг, показанията на измервателните устройства и резултатите от извършения през годината контрол.

(4) При съответствие на информацията по ал. 1 Кмета на Общината уведомява писмено титуляра на разрешителното за размера на дължимата такса, срока за заплащането й и сметката, по която таксата следва да бъде заплатена. 

(5) При несъответствие на параметрите, по които е определен размерът на таксата, Кмета на Общината назначава нарочна проверка за установяване на обстоятелствата и определяне размера на дължимата такса. В проверката участват представител на Басейнова дирекция Западнобеломорски район и представители на общинска администрация Радомир.

Чл. 6. За издаване на разрешителни за водовземане от води, включително от язовири и микроязовири и минерални води – публично общинска собственост, както и от находища на минерални води – изключително държавна собственост, които са предоставени безвъзмездно за управление и ползване от Общината, и за ползване на водни обекти – публична общинска собственост се заплащат такси.

Глава втора
ИЗЧИСЛЯВАНЕ НА ТАКСАТА ЗА ВОДОВЗЕМАНЕ

Чл. 7. Таксата за водовземане от минерални води се определя по следната формула: 

Т = Е x W ,  където:

1. Т - размерът на дължимата годишна такса - лева;
1. Е - единичният размер на таксата в зависимост от целта, за която ще бъде ползвана черпената вода,  съгласно таблицата по чл. 8 –  лв./куб. м;
1. W - размерът на разрешения годишен воден  обем - куб. м.

Чл. 8. (1) Единичният размер на таксата за водовземане от минерални води се определя съгласно следната таблица:

	№
по
ред
	Цел на използване
на минералната вода
	Размер на таксата – Е
(лв./куб. м)
	Размер на таксата – Е
(€/куб. м)

	
	
	t < 50 °С
	t < 50 °С

	1.
	Питейно-битово водоснабдяване 
	0,06
	0,03

	2.
	Лечебни цели
	0,055
	0,03

	3.
	Всички други цели /Напояване на земеделски култури, животновъдство, аквакултури/
	0,001
	0,001



(2) За издаване на разрешителни, за срока на действието им се събират еднократно следните такси:
1. за ползване на воден обект публична общинска собственост – по 0,50 лева (0,26 евро) на дка, но не  по малко от 100 лв. (51,13 евро) за воден обект;
2. за водовземане от води, включително от язовири и микроязовири и от находища на минерални води – изключителна държавна собственост, които са предоставени безвъзмездно за управление и ползване от Общината – 100,00лева. (51,13 евро);
(3) За продължаване срока на разрешителните по ал. 2 се събират такса в размер на 100,00лева. (51,13 евро)
(4) За изменение и/или допълнение на разрешително за извършване на дейности по ал. 2 се събира такса в размер на 100,00лева. (51,13 евро)

Чл. 9. (1) За водовземане от води, включително от язовири и микроязовири и минерални води – публична общинска собственост, както и от находища на минерални води – изключителна държавна собственост, които са предоставени безвъзмездно за управление и ползване от Общината, се заплаща такса по бюджетната сметка на Общината по ред и начин, определени с Тарифата на таксите за водовземане, за ползване на воден обект и за замърсяване, приета от Общинския съвет.
(2) При всяко плащане копие от платежния документ се изпраща на органа, издал разрешителното.

Глава трета
ЗАПЛАЩАНЕ НА ТАКСИТЕ

Чл. 10. (1) Таксите за водовземане са годишни и се заплащат от титулярите на разрешителни не по-късно от 31-ви март на следващата година на касата или по банковата сметка на Община Радомир.

(2) В случай, че таксата по ал. 1 се внася по банкова сметка на Общината текущо на няколко вноски в рамките на годината, титулярът на разрешителното прави изравнителна вноска до 31-ви март на следващата година и представя пред Кмета на Общината справка за направените вноски и копие на платежните документи, доказващи извършването на плащанията.

(3) В платежните документи за превода на сумите по съответната банкова сметка задължително се изписва: номерът на разрешителното; периодът, за който се внася таксата; основанието за плащане (видът на таксата) и че таксата е по Закона за водите. 

Чл. 11. (1) Титулярите на разрешителни внасят ежегодно гаранция в размер на 25 на сто от годишната такса по банкова сметка на Община Радомир в едномесечен срок от издаване на разрешителното за водовземане от минерална вода, а за всяка следваща година в срок до 01.05. на текущата година.

(2) Внесената парична гаранция се прихваща от дължимата годишна такса заплатена от титулярите в срока по чл. 10, ал. 1. 

(3) При неплащане на таксите за водовземане по горецитираната алинея, Общината има право да удържи внесената гаранция.

Чл. 12. Лицата, поискали издаване на разрешително и титулярите на заварени разрешителни заплащат дължимите такси независимо от етапа, на който се намира процедурата за изменение, продължаване на срока или преиздаване на разрешителното.

Чл. 13. За събиране на таксите по Тарифата се прилагат съответните разпоредби на Данъчно процесуалния кодекс и Закона за местни данъци и такси.


Глава четвърта
ИЗЧИСЛЯВАНЕ НА ТАКСАТА ЗА ВОДОПРЕНОС/ВОДОПОДАВАНЕ ПО ОБЩИНСКИ ВОДОПРОВОД ЗА МИНЕРАЛНА ВОДА


Чл. 14. Таксата за водопренос по общински водопровод за минерална вода е в размер на 0,04 лв. (0,02евро) на куб.м. заявено количество.


ДОПЪЛНИТЕЛНИ  РАЗПОРЕДБИ

§ 1. По смисъла на тарифата целите на ползване на водата са:
1. "Питейно-битово водоснабдяване" - когато черпената вода се използва за пиене, приготвяне на храна и други битови цели или за производство на хранителни, лекарствени или козметични продукти или вещества, предназначени за консумация от човека, в случай че качеството на водата може да окаже влияние върху качеството на крайните продукти.
2. „Водоползване за лечебни цели” водоползване, когато минералните води се ползват в заведение, регистрирано по Закона за лечебните заведения, или в обект към такова заведение.
3. „Други цели” - когато черпената вода се използва за всички други цели извън изрично посочените в т. 1 и т. 2  и за осигуряване и поддържане на противопожарен резерв. В "други цели" не се включва бутилиране на натурална минерална вода и/или газирани и други напитки, в състава на които се включва минерална вода.
ПРЕХОДНИ И ЗАКЛЮЧИТЕЛНИ РАЗПОРЕДБИ

§ 2. Тарифата се приема на основание § 133, ал. 9, т.1, б.“в” от ПЗР към Закона за водите и т. 8 от Решение № 74/25.02.2011г. на Министерство на околната среда и водите и чл. 60, ал. 2, т. 3 от Закона за водите.
§ 3. Контролът по изпълнението на тарифата се възлага на упълномощено от Кмета на Общината лице.
§4. Съгласно §6, ал. 2 от Преходните и заключителни разпоредби на Закона за въвеждане на еврото в Република България, настоящата Тарифа влиза в сила от датата на въвеждане на еврото в България по реда на чл. 3 на Закона за въвеждане на еврото в Република България, считано от 01.01.2026г.


Съгласувал:
Ники Иванов, секретар на община Радомир……………………………………………
За отдел „Финанси, счетоводство и бюджет“…………………………………………..
……………………………………………………………………………………………..
За юрисконсулт…………………………………………………………………………..
…………………………………………………………………………………………….
За отдел „ Земеделие, екология и гори “…………………………………………………….
…………………………………………………………………………………………….

